钦定古今图书集成/明伦汇编/氏族典/第293卷 > 《廖用贤尚友录》 > 方𫐐
## 钦定古今图书集成/明伦汇编/氏族典/第293卷 > 《廖用贤尚友录》 > 方𫐐

按《万姓统谱》：“𫐐字叔行，平江人。资禀凝重。李弘斋教
授岳阳，𫐐慕紫阳之学，师承忘返。弘斋诲之诗，𫐐谢
弃科举业，从事根本之学。时友人方明甫以才行聘
𫐐，戒以圣学详于为己，不专为人。”自是明甫不应辟
召。𫐐平生未尝疾言遽色，家庭雍睦，子弟肃如，僮仆
亦知守礼，四方慕德而来者，户外屦尝满。参政魏了
翁嘉其学行，名其室曰“学斋。”知饶州朱寅孙志其墓。